Un comentariu pe pagina oficială de telegram al autorităților din Republica Moldova, ”Prima Sursă”, a fost publicat un mesaj prin care se cere populație Republicii Moldova să nu se lase manipulată.
”Acest video NU este elaborat de nicio instituție guvernamentală și reprezintă o provocare.
Ignorați asemenea conținut și spuneți tuturor cunoscuților, rudelor, prietenilor că se pregătește un nou val de falsuri.
Nu vă lăsați manipulați!”, se arată în mesajul autorităților de la Chișinău.
Totodată, cu un răspuns pentru redacția Noi.md a venit și Agenția Națională pentru Tineret a cărui pagină web este prezentată în video promovat în mediul online.
”Prin prezentul email vă comunicăm că materialul video transmis, care circulă în mediul online este un fake și nu aparține Agenției Naționale pentru Tineret (ANT).
Materialul video nu este în linie cu misiunea și activitatea agentiei, iar identitatea vizuală ANT a fost folosită fără autorizarea agenției”, se arată în răspunsul transmis redacției noastre.
Totodată, ANT a precizat că pe parcursul zilei de astăzi va veni cu un comunicat de presă în acest sens.